Årsmelding Vestafjelske Redaktørforening 2018 

Årsmøte vart avvikla på Hotel Terminus i Bergen sentrum fredag 9. mars. Før årsmøtet innleia Hilde Sandvik og Reidun Kjelling Bø om norske media og redaktørar etter #metoo. Og ikkje minst stilte sportsredaktør i TV2 Vegard Jansen Hagen opp og fortalde om sine opplevingar etter avsløringane i TV2-Sporten.

Styret 

Styret for arbeidsåret 2018 har vore samansett slik:
Leiar: Jan Inge Fardal, Sogn Avisforeininga
Kasserar: Sigvald Sveinbjørnsson, BA
Styremedlem: Elin Madsen, Hordaland
Varamedlem: Frøy Gudbrandsen, BT
 
Generelt om aktiviteten

2018 har vore eit aktivt år for Vestafjelske Redaktørforening. Styret har – heilt eller delvis – vore fysisk samla fire gonger, alle i Bergen. 
Me har elles vore representerte i fleire møte med politiet om (manglande) informasjon, og me har vore på Stortinget. 

Politiet og Twitter

Politiets handtering av informasjonsplikta har vore tema lenge no. Leiar var i møte med leiinga i Vest politidistrikt i Førde i midten av januar. Der leiinga hevda at dei ville ha mykje med attende til operasjonsleiarane og fortsetja prosessen med betre samarbeid og arbeidsrammer mellom operasjonssentralen og media.
Men me er langt ifrå i mål, berre rykkvis er det betring å spora. Seinast på Haustmøtet i oktober var dette tema. Me kan ikkje slutta å masa om dette. Politiet må betra seg betrakteleg når det gjeld informasjon om hendingar til media – ALLE media. 
Underteikna sende dette til dåverande statssekretær Sveinung Rotevatn (V): «Sidan Vest politidistrikt vart oppretta og me fekk ein felles operasjonssentral på Vestlandet, har informasjonen frå politiet til media, særleg i Sogn og Fjordane, vore svært mangelfull.
Mangelfull og rett og slett ikkje til å stola på. Dette har me teke opp med Vest politidistrikt ved fleire høve. Det vart gjennomført eit møte mellom politileiinga i Vest og lokale redaktørar i Førde 15. januar, og vona var at informasjonsflyten skulle bli betre. Det har diverre berre skjedd i rykk og napp på politiets nye – og einaste informasjonskanal: TWITTER! Det er heilt tilfeldig kva me får vita om eller ikkje. Og då blir det rett og slett slik at me ikkje kan stola på at me får vita det me skal og bør få vita om det som skjer i regionen vår. Dette er uakseptabelt og noko må gjerast, snarast». Me fekk aldri noko svar! Men Rotevatn hevda at saka var sendt vidare ...

Sivilforsvaret

Det same gjeld Sivilforsvaret og utkalling av lokalavisjournalistar til ulike hendingar. For små redaksjonar er det eit problem at når det skjer store kriser så må journalistar som er tvinga til teneste i Sivilforsvaret leggje frå seg kameraet og kle på seg uniform og bli pålagt teieplikt. er mangelen på respons frå departementet meir enn urovekkjande! NR sentralt handterer denne saka må og har etterlyst svar frå justiskomiteen.

Posten og Stortinget

 Leiar representerte saman med Erling Wåge Vestafjelske under eit møte om Posten med dei fire stortingsrepresentantane frå Sogn og Fjordane i juni. Me møtte dei på vegner av mediehusa i Sogn og Fjordane i regi av den lokale redaktørforeininga og avisforeininga vår. Bjørn Wisted frå MBL og Rune Hetland frå LLA var også med på møtet om Posten sine endringar og varsla endringar etter 2020.
Me fekk bra respons.

Studieturen 2018

Etter seks vellukka fellesturar med Agder Rogaland til Island i 2011, Skotland i 2012, Aten i 2013, Aarhus i 2014, Berlin i 2015, Paris 2016, og Stockholm var det liten grunn til å endra på opplegget i 2018 – så me sette kurs mot Barcelona. 
20 deltok, 12 frå Vestafjelske, åtte frå Agder/Rogaland. 
Me var på besøk hos Vilaweb ein katalansk webportal med daglege nyheiter. Det er den første katalanske nettavisa og første reine nettavisa i Spania, etablert av journalistane Vicent Partal og Assumpcio Maresma i 1995. Me hadde eit interessant møte med Vincent Partal, som no er direktør i VilaWeb – ei aktivistdirektør.
Me merka oss med interesse at redaksjonslokala var utan noko form for fysisk beskyttelse mot gata. Og at avisa har backup- server og utstyr på hemmeleg adresse i utlandet. 
Me var også på Besøk hjå Schibsted Barcelona, der me fekk ei orientering om verksemda, spanske selskap og spanske tilstandar mm.
Ein av dei mest e interessante sekvensane under turen var «Kysten rundt» på taket av hotellet. Her snakka kvar enkelt om året som har gått og utfordringar dei ser framover. Spennande og gjevande!
Me hadde også ei felles vitjing med omvising på Nou Camp, Barcelonas heimebane.

Hauststormen 2018

Vestafjelske Redaktørforening er med og arrangerer Haustormen og leiar sit i hovudstyret. Me ytte eit tilskot på 25.000.- kroner til avvikling av Hauststormen på Flesland, som i 2018 gjekk av stabelen i dagane 27. – 28. oktober.
Årets hauststorm var tidenes best besøkte og beste! 

Lutefisk etter fagleg påfyll

Årets arrangement gjekk av stabelen fredag 23.11 Hotel Norge by Scandic. Me har vel aldri brukt større økonomiske ressursar på det faglege.
Me inviterte tidlegare fiskeriminister Per Sandberg og kjærasten sidan opptakten til denne saka var i Fiskaren der Øystein Hage er redaktør. 
Etter innleiing frå begge partar var det debatt der også salen fekk stilla spørsmål. Interessant og dels høg temperatur.
Etterpå var gjestene med på lutefiskmiddagen på 2 Kokker der me fekk eit lite glimt av Per Sandbergs tidlegare karriere som standup-komedien:
 
Diverse støtte
Støtte til Gullparaplyen 2018 på kr 20.000.

Representasjon

Leiar har representert foreininga både under vårmøtet og Medieleder 2018 i Bergen og under Haustmøtet på Hellerudsletta, der det også var regionleiarsamling.  

Bergen i mars 2019
Jan Inge Fardal 
leiar